REGULAMENTUL (UE) 2019/973 AL COMISIEI

din 13 iunie 2019

de modificare a anexelor II și III la Regulamentul (CE) nr. 396/2005 al Parlamentului European și al Consiliului în ceea ce privește limitele maxime de reziduuri pentru bispiribac, benzoat de denatoniu, fenoxicarb, flurocloridonă, quizalofop-p-etil, quizalofop-p-tefuril, propaquizafop și tebufenozid din sau de pe anumite produse

(Text cu relevanță pentru SEE)

COMISIA EUROPEANĂ,

având în vedere Tratatul privind funcționarea Uniunii Europene,

având în vedere Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE (1), în special articolul 14 alineatul (1) litera (a) și articolul 49 alineatul (2),

întrucât:

(1) Limitele maxime de reziduuri (LMR) pentru fenoxicarb, flurocloridonă, propaquizafop și tebufenozid au fost stabilite în partea A din anexa III la Regulamentul (CE) nr. 396/2005. Pentru quizalofop-p-etil și quizalofop-p-tefuril, exprimați ca quizalofop, inclusiv quizalofop-P, LMR-urile au fost stabilite în partea A din anexa III la Regulamentul (CE) nr. 396/2005. Pentru bispiribac și benzoatul de denatoniu, Regulamentul (CE) nr. 396/2005 nu stabilește LMR-uri și, întrucât aceste substanțe active nu sunt incluse în anexa IV la regulamentul respectiv, se aplică valoarea implicită de 0,01 mg/kg stabilită la articolul 18 alineatul (1) litera (b) din Regulamentul (CE) nr. 396/2005.

(2) Pentru bispiribac, Autoritatea Europeană pentru Siguranța Alimentară (denumită în continuare „autoritatea”) a emis un aviz motivat privind LMR-urile existente în conformitate cu articolul 12 alineatul (1) din Regulamentul (CE) nr. 396/2005 (2). Ea a recomandat stabilirea unei LMR pentru orez. Nu există alte autorizații pentru această substanță. Deoarece nu există riscuri pentru consumatori, LMR-urile pentru toate celelalte produse trebuie stabilite în anexa II la Regulamentul (CE) nr. 396/2005 la limita specifică de determinare.

(3) Pentru benzoatul de denatoniu, autoritatea a emis un aviz motivat privind LMR-urile existente în conformitate cu articolul 12 alineatul (1) din Regulamentul (CE) nr. 396/2005 (3). Toate autorizațiile existente pentru produsele de protecție a plantelor care conțin benzoat de denatoniu sunt limitate la utilizarea ca repelent în silvicultură și nu sunt menite a fi aplicate direct pe culturile comestibile. Deoarece nu există riscuri pentru consumatori, LMR-urile trebuie stabilite în anexa II la Regulamentul (CE) nr. 396/2005 la limita specifică de determinare.

(4) Pentru fenoxicarb, autoritatea a emis un aviz motivat privind LMR-urile existente în conformitate cu articolul 12 alineatul (1) din Regulamentul (CE) nr. 396/2005 (4). Ea a recomandat reducerea LMR-urilor pentru mere, pere, gutui, moșmoni, moșmoni japonezi, prune, struguri de masă, struguri de vin, bovine (mușchi, grăsime, ficat, rinichi), ovine (mușchi, grăsime, ficat, rinichi), caprine (mușchi, grăsime, ficat, rinichi), ecvidee (mușchi, grăsime, ficat, rinichi) și lapte (bovine, ovine, caprine, cai). Pentru alte produse, autoritatea a recomandat menținerea LMR-urilor existente. Autoritatea a concluzionat că, în ceea ce privește LMR-urile pentru portocale, lămâi, mandarine, caise și măsline de masă, unele informații nu sunt disponibile și că este necesară o analiză suplimentară din partea responsabililor cu gestionarea riscurilor. Deoarece nu există niciun risc pentru consumatori, LMR-urile pentru produsele respective ar trebui să fie stabilite în anexa II la Regulamentul (CE) nr. 396/2005 la nivelul identificat de către autoritate. Aceste LMR-uri vor fi revizuite; revizuirea va ține seama de informațiile disponibile în termen de doi ani de la data publicării prezentului regulament.

(5) Pentru flurocloridonă, autoritatea a emis un aviz motivat privind LMR-urile existente în conformitate cu articolul 12 alineatul (1) din Regulamentul (CE) nr. 396/2005 (5). Autoritatea a propus modificarea definiției reziduului. Ea a recomandat reducerea LMR-urilor pentru cartofi, morcovi, țeline de rădăcină, păstârnaci, semințe de floarea-soarelui și semințe de bumbac. Autoritatea a concluzionat că, în ceea ce privește LMR-urile pentru rădăcina de pătrunjel/pătrunjelul rădăcină, porumbul dulce, grâu, porcine (mușchi, grăsime, ficat, rinichi), bovine (mușchi, grăsime, ficat, rinichi), ovine (mușchi, grăsime, ficat, rinichi), caprine (mușchi, grăsime, ficat, rinichi), ecvidee (mușchi, grăsime, ficat, rinichi), lapte (ovine, caprine), anumite informații nu sunt disponibile și că este necesară o analiză suplimentară din partea responsabililor cu gestionarea riscurilor. Deoarece nu există niciun risc pentru consumatori, LMR-urile pentru produsele respective ar trebui să fie stabilite în anexa II la Regulamentul (CE) nr. 396/2005 la nivelul identificat de către autoritate. Aceste LMR-uri vor fi revizuite; revizuirea va ține seama de informațiile disponibile în termen de doi ani de la data publicării prezentului regulament.

(6) Pentru quizalofop-p-etil, quizalofop-p-tefuril și propaquizafop, autoritatea a emis un aviz motivat privind LMR-urile existente în conformitate cu articolul 12 alineatul (1) din Regulamentul (CE) nr. 396/2005 (6). Autoritatea a propus modificarea definiției reziduurilor și reducerea LMR-urilor pentru grepfruturi, portocale, lămâi, lămâi verzi „lime”, mandarine, mere, pere, gutui, moșmoni, moșmoni japonezi, caise, cireșe (dulci), piersici, prune, struguri de masă, struguri de vin, căpșuni, mure, zmeură (galbenă și roșie), afine, coacăze (albe, negre și roșii), agrișe (galbene, roșii și verzi), măceșe, boabe de soc, măsline de masă, kumquat, cartofi, sfecle, morcovi, țeline de rădăcină, hrean, topinamburi, păstârnaci, rădăcină de pătrunjel/pătrunjel rădăcină, ridichi, barba-caprei, varză-nap/gulie furajeră, napi, usturoi, ceapă, ceapă eșalotă, ardei dulci/gogoșari, pătlăgele vinete/vinete, bame, castraveți, cornișoni, dovlecei, pepeni galbeni, dovleci, pepeni verzi, varză de Bruxelles, varză chinezească/petsai, kale, gulii, lăptuci, scarolă/cicoare cu frunze întregi, cicori witloof/andive, asmățui, arpagic, frunze de țelină, pătrunjel, salvie, rozmarin, cimbru, busuioc și flori comestibile, frunze de dafin, tarhon, fasole (păstăi), fasole (boabe), mazăre (păstăi), mazăre (boabe), linte (proaspătă), sparanghel, țelină, anghinare, praz, fasole (uscată), linte (uscată), mazăre (uscată), lupin/boabe de lupin (uscate), semințe de bumbac, măsline pentru ulei, infuzii din rădăcini și sfeclă de zahăr. Pentru alte produse, autoritatea a propus creșterea sau menținerea LMR-urilor existente. Ea a concluzionat că, pentru salata mielului/fetică, lăptuci, scarolă/cicoare cu frunze întregi, creson și alți germeni și lăstari, Barbarea verna, rucolă, muștar vânăt, plante de cultură cu frunze tinere (inclusiv specii din familia Brassicaceae), spanac, sfeclă de pețiol/frunze de sfeclă, infuzii din flori, infuzii din frunze și plante aromatice, condimente din semințe, condimente din fructe, porcine (mușchi, grăsime, ficat, rinichi), bovine (mușchi, grăsime, ficat, rinichi), ovine (mușchi, grăsime, ficat, rinichi), caprine (mușchi, grăsime, ficat, rinichi), ecvidee (mușchi, grăsime, ficat, rinichi), păsări de curte (mușchi, grăsime, ficat), lapte (bovine, ovine, caprine, cai) și ouă de păsări, anumite informații nu sunt disponibile și că este necesară o analiză suplimentară din partea responsabililor cu gestionarea riscurilor. Deoarece nu există niciun risc pentru consumatori, LMR-urile pentru produsele respective ar trebui să fie stabilite în anexa II la Regulamentul (CE) nr. 396/2005 la nivelul identificat de către autoritate. Aceste LMR-uri vor fi revizuite; revizuirea va ține seama de informațiile disponibile în termen de doi ani de la data publicării prezentului regulament.

(7) În conformitate cu articolul 6 alineatele (2) și (4) din Regulamentul (CE) nr. 396/2005, a fost depusă o cerere pentru quizalofop-p-etil utilizat pe porumb în Canada. În conformitate cu articolul 8 din Regulamentul (CE) nr. 396/2005, această cerere a fost evaluată de statul membru în cauză, iar raportul de evaluare a fost înaintat Comisiei. Autoritatea a evaluat cererea și raportul de evaluare, analizând în special riscurile pentru consumatori și, după caz, pentru animale, și a emis un aviz motivat cu privire la LMR-urile propuse (7). Autoritatea a concluzionat că toate cerințele privind datele au fost îndeplinite și că modificarea solicitată este sigură pentru consumatori.

(8) Pentru tebufenozid, autoritatea a emis un aviz motivat privind LMR-urile existente în conformitate cu articolul 12 alineatul (1) din Regulamentul (CE) nr. 396/2005 (8). Ea a recomandat reducerea LMR-urilor pentru castane. Pentru alte produse, autoritatea a propus creșterea sau menținerea LMR-urilor existente. Ea a concluzionat că, pentru cireșe (dulci), orez, porcine (ficat, rinichi), bovine (ficat, rinichi), ovine (grăsime, ficat, rinichi), caprine (grăsime, ficat, rinichi), ecvidee (ficat, rinichi), păsări de curte (mușchi, grăsime, ficat), lapte (bovine, ovine, caprine, cai) și ouă de păsări, anumite informații nu sunt disponibile și că este necesară o analiză suplimentară din partea responsabililor cu gestionarea riscurilor. Deoarece nu există niciun risc pentru consumatori, LMR-urile pentru produsele respective ar trebui să fie stabilite în anexa II la Regulamentul (CE) nr. 396/2005 la nivelul identificat de către autoritate. Aceste LMR-uri vor fi revizuite; revizuirea va ține seama de informațiile disponibile în termen de doi ani de la data publicării prezentului regulament. În ceea ce privește broccoli, varza cu căpățână, varza chinezească/petsai, kale, salata mielului/fetică, lăptucile, scarola/cicoarea cu frunze întregi, cresonul și alți germeni și lăstari, Barbarea verna, rucola, muștarul vânăt, plantele de cultură cu frunze tinere (inclusiv specii din familia Brassicaceae), spanacul, iarba-grasă, sfecla de pețiol/frunzele de sfeclă, frunzele de viță-de-vie și speciile similare, năsturelul, asmățuiul, busuiocul și florile comestibile, semințele de rapiță, trestia de zahăr, porcinele (mușchi, grăsime), bovinele (mușchi, grăsime), ovinele (mușchi, grăsime), caprinele (mușchi), ecvideele (mușchi, grăsime) și păsările de curte (mușchi), autoritatea a concluzionat că limitele maxime de reziduuri Codex (CXL) pentru aceste produse sunt sigure pentru consumatori. Prin urmare, este adecvat să se stabilească LMR-urile pentru aceste produse la același nivel în anexa II la Regulamentul (CE) nr. 396/2005.

(9) În ceea ce privește produsele pentru care nu este autorizată utilizarea produsului de protecție a plantelor în cauză și pentru care nu există toleranțe la import sau CXL-uri, LMR-urile ar trebui stabilite la limita specifică de determinare sau ar trebui să se aplice LMR implicită, astfel cum se prevede la articolul 18 alineatul (1) litera (b) din Regulamentul (CE) nr. 396/2005.

(10) Comisia a consultat laboratoarele de referință ale Uniunii Europene pentru reziduurile de pesticide cu privire la necesitatea de a adapta anumite limite de determinare. În privința mai multor substanțe, laboratoarele menționate au concluzionat că, pentru anumite produse de bază, dezvoltarea tehnică necesită stabilirea unor limite specifice de determinare.

(11) Pe baza avizelor motivate ale autorității și ținând seama de factorii relevanți pentru subiectul în cauză, modificările adecvate ale LMR-urilor îndeplinesc cerințele prevăzute la articolul 14 alineatul (2) din Regulamentul (CE) nr. 396/2005.

(12) Partenerii comerciali ai Uniunii au fost consultați cu privire la noile LMR-uri prin intermediul Organizației Mondiale a Comerțului, iar observațiile lor au fost luate în considerare.

(13) Prin urmare, Regulamentul (CE) nr. 396/2005 ar trebui modificat în consecință.

(14) Pentru a permite comercializarea, prelucrarea și consumul produselor în condiții normale, prezentul regulament ar trebui să prevadă o măsură tranzitorie pentru produsele care au fost produse înainte de modificarea LMR-urilor și pentru care informațiile arată că se menține un nivel înalt de protecție a consumatorilor.

(15) Înainte ca LMR-urile modificate să devină aplicabile, ar trebui acordată o perioadă de timp rezonabilă pentru a permite statelor membre, țărilor terțe și operatorilor din sectorul alimentar să se pregătească pentru îndeplinirea noilor cerințe care vor rezulta din modificarea LMR-urilor.

(16) Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

ADOPTĂ PREZENTUL REGULAMENT:

Articolul 1 Anexele II și III la Regulamentul (CE) nr. 396/2005 se modifică în conformitate cu anexa la prezentul regulament.

Articolul 2 Regulamentul (CE) nr. 396/2005, astfel cum era formulat înainte de modificarea adusă prin prezentul regulament, continuă să se aplice produselor care au fost produse sau importate în Uniune înainte de 4 ianuarie 2020.

Articolul 3 Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. Se aplică de la 4 ianuarie 2020.

Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 13 iunie 2019. Pentru Comisie Președintele Jean-Claude JUNCKER

(1) JO L 70, 16.3.2005, p. 1.

(2) Autoritatea Europeană pentru Siguranța Alimentară; Reasoned opinion on the review of the existing maximum residue levels for bispyribac according to Article 12 of Regulation (EC) No 396/2005 [Aviz motivat privind revizuirea limitelor maxime de reziduuri existente pentru bispiribac în conformitate cu articolul 12 din Regulamentul (CE) nr. 396/2005]. EFSA Journal 2018;16(1):5142.

(3) Autoritatea Europeană pentru Siguranța Alimentară; Reasoned opinion on the review of the existing maximum residue levels for denathonium benzoate according to Article 12 of Regulation (EC) No 396/2005 [Aviz motivat privind revizuirea limitelor maxime de reziduuri existente pentru benzoatul de denatoniu în conformitate cu articolul 12 din Regulamentul (CE) nr. 396/2005]. EFSA Journal 2018;16(3):5232.

(4) Autoritatea Europeană pentru Siguranța Alimentară; Reasoned opinion on the review of the existing maximum residue levels for fenoxycarb according to Article 12 of Regulation (EC) No 396/2005 [Aviz motivat privind revizuirea limitelor maxime de reziduuri existente pentru fenoxicarb în conformitate cu articolul 12 din Regulamentul (CE) nr. 396/2005]. EFSA Journal 2018;16(1):5155.

(5) Autoritatea Europeană pentru Siguranța Alimentară; Reasoned opinion on the review of the existing maximum residue levels for flurochloridone according to Article 12 of Regulation (EC) No 396/2005 [Aviz motivat privind revizuirea limitelor maxime de reziduuri existente pentru flurocloridonă în conformitate cu articolul 12 din Regulamentul (CE) nr. 396/2005]. EFSA Journal 2018;16(1):5144.

(6) Autoritatea Europeană pentru Siguranța Alimentară; Reasoned opinion on the review of the existing maximum residue levels for quizalofop-P-ethyl, quizalofop-P-tefuryl and propaquizafop according to Article 12 of Regulation (EC) No 396/2005 [Aviz motivat privind revizuirea limitelor maxime de reziduuri existente pentru quizalofop-p-etil, quizalofop-p-tefuril și propaquizafop în conformitate cu articolul 12 din Regulamentul (CE) nr. 396/2005]. EFSA Journal 2017;15(12):5050.

(7) Autoritatea Europeană pentru Siguranța Alimentară; Setting of import tolerance for quizalofop-P-ethyl in genetically modified maize [Stabilirea toleranței la import pentru quizalofop-P-etil în porumbul modificat genetic]. EFSA Journal 2018;16(4)5250.

(8) Autoritatea Europeană pentru Siguranța Alimentară; Reasoned opinion on the review of the existing maximum residue levels for tebufenozide according to Article 12 of Regulation (EC) No 396/2005 [Aviz motivat privind revizuirea limitelor maxime de reziduuri existente pentru tebufenozid în conformitate cu articolul 12 din Regulamentul (CE) nr. 396/2005]. EFSA Journal 2018;16(2):5190.